- Մենք ուղեցույցային լոկալիզացիայի ծառայություն ունենք, որն իրենից ենթադրում է ասեղային բուժում. երկար ասեղը բժիշկը տեղադրում է հենց բջիջների խմբի վրա, որոնք «չարացել են» և այդ ասեղի միջոցով կարողանում է փոքր տրավմաների ենթարկելով մարդուն՝ վիրահատական միաջամտության շնորհիվ, ձերբազատել այս հիվանդությունից: Այսպիսով, մենք կարողանում ենք մատնանշել այդ «չարացած» բջիջների խումբը և վիրաբույժը, հասնելով այդ ասեղի ծայրամասը, անմիջապես հեռացնում է անհանգստացնող այդ օջախը և մարդը բուժվում է: Այս դեպքում, հիվանդը շատ քիչ գումար է վատնում, քիմիոթերապիա չի անցնում և, վերջապես, հոգեբանական տրավմայի չի ենթարկվում: Հակառակ դեպքում, երբ ժամանակին չի դիմում բժշկին՝ թողնում, մեծացնում է իր խնդիրը` մտածելով, որ ավելի լավ է չիմանամ, քան իմանամ այդ մասին, ապա շատ դաժան ելք է ունենում՝ մազերն են թափվում, կուրծքն է կորցնում և հոգեբանական ծանր վիճակների մեջ է հայտնվում: